เงินบาทกลับมาอ่อนค่า รับแนวโน้มเฟดขึ้นดอกเบี้ย
ค่าเงินบาทปิดตลาดเย็นนี้ (16 ธ.ค.) ที่ระดับ 36.08 บาท/ดอลลาร์ อ่อนค่าจากเปิดตลาดเช้านี้ที่ระดับ 35.97 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.93-36.08 บาท/ดอลลาร์ ขานรับคาดการณ์ที่ประชุม FOMC จะมีมติปรับขึ้นอัตราดอกเบี้ย
16 ธ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (16 ธ.ค.) ที่ระดับ 36.08 บาท/ดอลลาร์ อ่อนค่าจากเปิดตลาดเช้านี้ที่ระดับ 35.97 บาท/ดอลลาร์ เคลื่อนไหวในทิศทางเดียวกับภูมิภาค ระหว่างวันเงินบาทเคลื่อนไหวในกรอบระหว่าง 35.93-36.08 บาท/ดอลลาร์ ขานรับคาดการณ์ที่ประชุม FOMC จะมีมติปรับขึ้นอัตราดอกเบี้ย
“บาทอ่อนค่าตามภูมิภาคขานรับข่าวเฟดจะปรับขึ้นดอกเบี้ย แต่จะเปลี่ยนแปลงมากน้อยแค่ไหนต้องรอดูแถลงการณ์คืนนี้ว่าจะส่งสัญญาณไปในทิศทางใด โดยเงินบาทยังมีแนวโน้มอ่อนค่า เพราะมีปัจจัยหนุนดอลลาร์มากกว่า” นักบริหารเงินกล่าว ขณะที่คาดว่าพรุ่งนี้เงินบาทจะเคลื่อนไหวอยู่ในกรอบ 35.90-36.20 บาท/ดอลลาร์
 
ที่มา: สำนักข่าวอินโฟเควสท์